text: ১২ কেজি সোনাসহ আটক ৪
  Friday, 26th August , 2016, 12:13 pm,BDST
  ১২ কেজি সোনাসহ আটক ৪
  লাস্টনিউজবিডি, ২৬ আগস্ট, ঢাকা: সাভারের আমিনবাজার ও পুরান ঢাকার তাঁতীবাজারে অভিযান চালিয়ে ১২ কেজি স্বর্ণসহ চারজনকে আটকের কথা জানিয়েছে র‌্যাব। বাহিনীটির দাবি, এই চারজন আন্তর্জাতিক স্বর্ণ পাচারকারী চক্রের সদস্য।
  বাহিনীটি জানায়, বৃহস্পতিবার দিবাগত রাতে অভিযান চালিয়ে তাদেরকে আটক করে র‌্যাব-১ এর একটি দল। তবে তাদের কারও নাম বা পরিচয় জানানো হয়নি এখনো।
  বেলা সাড়ে এগারোটায় উত্তরায় র‌্যাব সদরদপ্তরে সংবাদ সম্মেলনে বিস্তারিত জানানো হবে বলে জানিয়েছেন বাহিনীটির কর্মকর্তারা।
  প্রসঙ্গত, এর আগে বুধবার রাতে শাহজালাল বিমানবন্দর থেকে ১৩ কেজি সোনাসহ একজনকে আটক করে সুল্ক গোয়েন্দা কর্মকর্তারা। এদিনে দুদিনে ২৪ কেজি সোনা জব্ধ হলো।